Baba Is You

Baba Is You (בתרגום חופשי לעברית: באבא הוא אתה) הוא משחק חשיבה ממוחשב שנוצר על ידי מפתח משחקי האינדי הפיני ארווי טייקרי (משתמש גם בשם Hempuli), שיצא ב-13 במרץ 2019 למחשב האישי ולנינטנדו סוויץ'. גרסאות של המשחק ל-iOS ולאנדרואיד יצאו ביוני 2021. המשחק מתרכז סביב מניפולציה של "כללים" - המיוצגים על ידי אריחים שמילים כתובות עליהם - על מנת לאפשר לדמות השחקן, שהיא בדרך כלל באבא, להגיע ליעד מוגדר. בנובמבר 2021, הוצא למשחק עדכון חינמי בשם "Baba Make Level" שהוסיף 150 שלבים למשחק וכלי שמאפשר לשחקנים ליצור שלבים בעצמם.

 מהלך המשחק 
טקסט=The player character, Baba, is enclosed in all directions by walls. Outside of this enclosure is the phrase "BABA IS YOU", and inside the enclosure is the phrase "WALL IS STOP". Baba moves around, and attempts to walk past a wall, but fails. Then, Baba breaks the "WALL IS STOP" phrase, and is able to walk past it.|ימין|ממוזער| באבא (היצור הלבן הדומה לכבשה) מוגדר כדמות השחקן על ידי הביטוי "BABA IS YOU". שלושת האריחים שמרכיבים את הביטוי "WALL IS STOP" יוצרים כלל שמונע מבאבא לחצות אריחי קיר. ברגע שמפרידים את האריחים הללו, הכלל הזה מפסיק להיות תקף, ובאבא יכול לעבור דרך קירות.
השחקן שולט בדרך כלל בדמות המכונה באבא, למעט כמה שלבים שבהם נעשה שימוש בדמויות אחרות. כל שלב מכיל אריחי מילים שונים שניתן להזיז. חלק מהאריחים הללו מתאימים לסוגים ספציפיים של אובייקטים ומכשולים על המגרש (כגון באבא עצמו, דגל המטרה, קירות, אבנים, ויצורים שאינם באבא), חלקם מהווים אופרטורים מקשרים כגון "IS" ו-"AND", ושאר האריחים מייצגים את המאפיינים של האובייקטים השונים (לדוגמה "YOU", שגורם לאובייקט להיות נשלט על ידי השחקן, "PUSH" שמאפשר לדחוף אובייקטים, "STOP" שהופך אובייקטים לבלתי ניתנים למעבר, "WIN" שמציין את המטרה של כל שלב, "DEFEAT" שמציין שמגע באובייקט מסוים יגרום לדמות השחקן להיעלם, וכן הלאה). המטרה של כל שלב היא שהשחקן יגיע למטרה על ידי מניפולציה של האריחים הללו על מנת ליצור ולשנות "כללים" שלפיהם המשחק פועל. לדוגמה, ניתן לשנות את המטרה של כל שלב על ידי העברה של האריחים "IS" ו-"WIN" לאובייקט אחר, והשחקן יכול לעבור דרך אובייקטים על ידי הסרה של האריח "STOP" מביטויים שמייצגים אותם. שלבים יכולים לכפות כללים ספציפיים בשיטות שונות, כגון הצבת אריחים בפינה כך שלא יהיה ניתן להזיז אותם. המשחק מכיל מעל 200 שלבים.

 פיתוח ויציאת המשחק 
טקסט=Arvi Teikari speaking behind a podium. He is wearing a black shirt with many icons from the game, including a flag, a mushroom, the "BABA", "IS", and "WIN" operators, and Baba itself.|ממוזער| ארווי טייקרי בפסטיבל המשחקים העצמאיים 2018, שבו הוא זכה בפרס.
הנושא של הגיים ג'אם הנורדי  בשנת 2017 היה "Not There", מה שגרם לטייקרי (תלמיד באוניברסיטת הלסינקי שפיתח בעבר משחק בסגנון מטרוידווניה בשם Environmental Station Alpha) לדמיין משחק שמבוסס על מניפולציה של אופרטורים לוגיים. הוא הסביר שתהליך היצירה של כל שלב התחיל בדרך כלל במחשבה על פתרון משעשע או מעניין לשלב, ולאחר מכן הוא ניסה להבין איך לאפשר לשחקן להגיע לפתרון הזה. טייקרי ציין כי "הרגעים המספקים ביותר במשחקי חשיבה הם אלו שמציבים בפני השחקן סיטאציות שהן פשוטות אך קשה להפנים ולהבין אותן, כך שהפתירה של הפאזל כולו נובעת מהבנה של טריק או טוויסט אלגנטי אחד." כמו בפרויקטים קודמים שלו, המשחק פותח באמצעות מולטימדיה פיוז'ן 2 ותוסף סקריפטים ללואה.

טייקרי הצהיר בשנת 2017 כי הוא מתכנן להוציא את המשחק המלא בשנת 2018, והעלה גרסת בטא של המשחק להורדה באתר itch.io. לאחר ש-Baba Is You ניצח בפסטיבל המשחקים העצמאיים במרץ 2018, חיקוי של המשחק (עם גרפיקה דומה ושם זהה לזה של המשחק המקורי) שוחרר על ידי מו"ל צרפתי ב-App Store. טייקרי עבד עם החטיבה הצרפתית של אפל כדי להסיר את האפליקציה הלא רשמית מהחנות.

Baba Is You יצא ב-13 במרץ 2019 באמצעות סטים עבור Microsoft Windows, Linux ו-macOS, ויצא גם עבור נינטנדו סוויץ' באותו היום.

עורך שלבים שמאפשר שיתוף שלבים באינטרנט ובין פלטפורמות התווסף לגרסאות המחשב ונינטנדו סוויץ' של המשחק ב-17 בנובמבר 2021, בנוסף ל-150 שלבים חדשים שנוספו באותו עדכון.

גרסאות למכשירי iOS ואנדרואיד יצאו לאור ב-22 ביוני 2021.

טייקרי כתב ב-רדיט כי שם המשחק נבחר בהשראת אפקט בובה/קיקי .

 ביקורת 
Baba Is You זכה במקום הראשון בגיים ג'אם הנורדי של שנת 2017. הוא זכה בפרסים בקטגוריות "משחק הסטודנטים הטוב ביותר" ו"הצטיינות בעיצוב" בפסטיבל המשחקים העצמאיים 2018. הוא היה מועמד גם לפרס "משחק האינדי הטוב ביותר" בפרסי ג'ויסטיק הזהב לשנת 2019, לפרס "משחק האינדי של השנה" בפרסי טיטניום, ולפרס "המשחק העצמאי הטוב ביותר" בטקס The Game Awards 2019. המשחק זכה גם בפרס על "הישג יוצא דופן בעיצוב משחקים" בטקס פרסי D.I.C.E ה-23. בנוסף, הוא זכה בפרס "העיצוב הטוב ביותר" וב"פרס החדשנות" בטקס Game Developers Choice Awards ה-20. גרסת המחשב של המשחק הייתה בין המשחקים החדשים הנמכרים ביותר בסטים בחודש מרץ 2019.

לפי אתר Metacritic, Baba Is You קיבל "ביקורות חיוביות בדרך כלל", כאשר לגרסה למחשב ניתן ציון משוקלל של 87 מתוך מאה והגרסה לנינטנדו סוויץ' קיבלה ציון משוקלל של 84. המשחק זכה לביקורות חיוביות בקרב מבקרים, כאשר חלקם אף קראו לו אחד מבין משחקי החשיבה הטובים ביותר אי פעם. רמת הקושי של המשחק הייתה נושא מפלג בין המבקרים, כאשר חלקם נהנו מרמת הקושי הגבוהה שלטעמם מוסיפה קסם למשחק, בעוד שאחרים ציינו שרמת הקושי לא אחידה ושלעיתים היא יותר מתסכלת מאשר שהיא מהנה.

 קישורים חיצוניים 





 ביאורים 

 הערות שוליים 

קטגוריה:משחקי וידאו משנת 2019
קטגוריה:משחקי Windows
קטגוריה:משחקי חשיבה ממוחשבים
קטגוריה:משחקי נינטנדו סוויץ'
קטגוריה:משחקי macOS
קטגוריה:משחקי לינוקס
קטגוריה:משחקי וידאו שפותחו בפינלנד
קטגוריה:משחקי אינדי
קטגוריה:משחקי iOS